cyanic-selkie/wikianc huggingface dataset:
Ponoi
Ponoi eli Pyönne on joki Venäjällä Kuolan niemimaalla. Ponoi on 480 kilometriä pitkä ja näin ollen niemimaan pisin joki. Sen valuma-alue on 15 500 km².
Ponoi saa alkunsa Kuolan keskiosista soisilta alueilta. Samoilta alueilta ovat lähtöisin myös Ponoin sivujoet, joista suurin on Atserjok. 50 kilometrin päässä rannikosta Ponoi yhdistyy Purjatsjokeen, sen virtaus nopeutuu ja siinä on lukuisia koskia. Ponoi laskee Vienanmereen Kuolan niemimaan itäisestä päästä.
Tavallisesti joki jäätyy loka-marraskuussa ja sulaa vasta toukokuun puolella. Jäässäoloaikana sitä käytetään ajotienä.
Joen keskijuoksulta löydettiin vuonna 1973 kalliopiirroksia hakattuna joen rantakiviin.
Dart (ohjelmointikieli)
Dart on Googlen kehittämä ohjelmointikieli, joka on suunniteltu web-sovellusten tekemiseen. Se julkistettiin 10. lokakuuta 2011 käydyssä GOTO-konferenssissa Aarhusissa.
Dart on vaihtoehto JavaScriptille. Dartin suunnittelutavoitteina olivat:
Kieli suunniteltiin valinnaiselle tyyppijärjestelmälle, jolloin pienissä projekteissa ei tarvitse käyttää tyypitystä, mutta tyypitys on saatavilla suurien projektien tarpeisiin. Kieli suunniteltiin suoritettavaksi joko suoraan virtuaalikoneessa tai käännettynä JavaScriptiksi, jolloin sitä voidaan suorittaa verkkoselaimissa.
Dart-kielestä on julkaistu standardi ECMA-408.
Ominaisuudet
Dart tukee olio-ohjelmointia ja tukee luokkia sekä yksinkertaista perintää. Dart on valinnaisesti tyypitetty ja tukee geneeristä ohjelmointia.
Dart tukee staattista tyypitystä (tyyppimerkinnät muuttujien määrittelyissä ja funktioiden paluutyypeissä) ja rajoissa. Staattiset tyypit tarkistetaan kun ohjelmaa suoritetaan "tarkistetussa" moodissa eikä niillä ole vaikutusta "tuotantomoodissa": staattiset tyypit ovat käytössä vain ja ainoastaan (jos ja vain jos) suoritetaan tarkistetussa moodissa. Dart voi päätellä tyypin ja voi käyttää dynaamista tyypitystä ajonaikaiseen tarkistukseen.
Dart tukee poikkeuksien heittämistä ja käsittelyä.
Alustusarvot
Muuttujat, joiden arvo voi olla null (nullable) ovat oletuksena. Muun tyyppiset muuttujat (non-nullable) on asettava nollaksi. Muuttujille, joiden arvo voi olla  tyypin yhteydessä käytetään kysymysmerkkiä:
-määrityksellä alustamattoman muuttujan käyttö antaa virheen kun sitä käytetään ensimmäisen kerran. käytetään "laiskaan alustukseen" ja kertomaan ei-null tyyppiselle muuttujalle että sen arvo alustetaan esittelyn jälkeen.
Dartissa on  arvojen kanssa käyttöön erityiset sijoitus- ja vertailuoperaattorit   ja.
Kysymysmerkkiä ja huutomerkkiä  käytetään nullable-tyyppien käsittelyyn erityistarkoituksella.
Vakiot
Muuttujat, joiden arvo ei muutu alustamisen jälkeen (arvo pysyy vakiona) voidaan määrittää  ja   -määrityksillä:   on käännöaikainen vakio ja   voidaan asettaa vain kerran (  on implisiittisesti myös  ).
Funktiot
Funktioille on käytettävissä "oikotie" kun sen sisältö on vain yksi lauseke:
Parametrit
Parametrit voivat olla sijainninmukaisia tai nimettyjä. Parametrit voivat olla valinnaisia jos niitä ei ole määritelty vaadituiksi.
Funktiokutsussa argumentit asetetaan nimen avulla:
Käyttökohteet
Muun muassa Googlen Flutter käyttöliittymäkirjasto käyttää Dartia. Dartista tulevat sekä kieli että ajonaikainen ympäristö Flutterille. Dart tukee ajonaikaista kääntämistä (JIT) ja etukäteen kääntämistä (, AOT).
Fatima Tabaamrant
Rayssa Fatima Tabaamrant on marokkolaissyntyinen laulaja ja taiteilija, joka laulaa berberikielellään. Hän esiintyy enimmäkseen keikkalaulajana, mutta on julkaissut vuonna 2007 CD:n Taghlaghalt on the Echo of the Atlas. Hän laulaa usein päivänkohtaisista teemoista.
Karhuvuoren koulu
thumb|Karhuvuoren vanha koulurakennus ennen purkamista huhtikuussa 2014. Karhuvuoren koulu on peruskoulu Karhuvuoren kaupunginosassa Kotkassa. Koulussa toimivat vuosiluokat 6–9 ja sen oppilasmäärä on noin 450 (2016).
Karhuvuoren vanha koulurakennus valmistui vuonna 1973. Samassa rakennuksessa toimi myös Karhuvuoren kirjasto. Koulussa oli homeongelma ja koululaiset joutuivat siirtymään evakkoon Jylpyn ammattikorkeakoulun tiloihin syyskuussa 2012. Vanha koulurakennus purettiin vuonna 2014.
Uusi koulurakennus valmistui joulukuussa 2015 ja avattiin tammikuussa 2016. Samassa yhteydessä avattiin Karhuvuoren kirjasto uusissa tiloissa koulurakennuksen päädyssä. Koulun rakentamiskustannukset arvioitiin etukäteen 13,6 miljoonaksi euroksi. Uuteen kouluun ei rakennettu liikuntasalia, sillä aivan koulun naapurissa on urheilutalo.
Koulun vihkiäiset olivat 25. marraskuuta 2016. Koulurakennuksessa toimii myös nuorisotila Welho. Uuden koulurakennuksen takana on värikartta, jonka värit kaatuvat koulun sisätiloihin. Koko koulu on sisustettu ja rakennettu värikkäästi.
Huhtikuussa 2019 myös uudessa koulurakennuksessa alettiin selvittää mahdollisia sisäilmaongelmia.
Lähteet
60.48431°N, 26.85861°W
Rhabdolichops
Rhabdolichops on lasiveitsikalojen heimoon (Sternopygidae) kuuluva kalasuku.
Lapsilta kielletty
Lapsilta kielletty on suomalaisyhtye Jussi & The Boysin studioalbumi vuodelta 1979. Se koostuu tunnettujen rock and roll -kappaleiden suomenkielisistä versioista, joita ovat sanoittaneet K. W. Blomqvist, Hector, Kari Kuuva, Jussi Raittinen ja Pekka Tammilehto.
Kappaleet
A-puoli
B-puoli
Aiheesta muualla
Rytmimusiikin Syke: Jussi Raittisen Diskografia - Lapsilta kiellettyl
Sweetnighter
Sweetnighter on Weather Reportin kolmas albumi, joka julkaistiin vuonna 1973 Columbia Recordsilla. Vaikka yhtyeen alkuajoille ja fuusiojazzille yleensäkin ominaista improvisoitua soittamista kuullaan levyllä paljon, on musiikki hieman rakenteellisempaa kuin aiemmilla tuotoksilla.
Fundamentaalitähti
Fundamentaalitähti on termi astronometristen mittausten perustana oleville tähdille, joiden paikka on määritetty mahdollisimman tarkoin korjaamalla maapallon liikkeistä aiheutuvat paikan muutokset.
Louison Bobet
thumb|Louison Bobet Louis ("Louison") Bobet (12. maaliskuuta 1925 Saint-Méen-le-Grand – 13. maaliskuuta 1983) oli ranskalainen maantiepyöräilijä, ensimmäinen Ranskan ympäriajon kolme kertaa peräkkäin voittanut ajaja.
Riec-sur-Belon
thumb|250px|Belon-joki Riec-sur-Belonissa
Riec-sur-Belon on kunta Finistèren departementissa Bretagnen hallintoalueella Ranskassa. Kunnassa oli 4 008 asukasta vuoden 1999 väestönlaskennassa. Riec-sur-Belonin pinta-ala on 55 neliökilometriä.
Jaakko Ranta
Jaakko Ranta (s. 1. elokuuta 1997) on suomalainen ampumahiihtäjä. Ranta kuuluu Suomen ampumahiihtomaajoukkueeseen. Seuratasolla Ranta edustaa Tuusulan Voima-Veikkoja.
Ranta saavutti nuorten euroopanmestaruuskilpailuissa vuonna 2018 kultaa sekapariviestissä yhdessä Jenni Keräsen kanssa. Ranta on myös normaalimatkan suomenmestari vuodelta 2017. Rannan maailmancup-debyytti tapahtui maaliskuussa 2017 Holmenkollenilla. Hän on kilpaillut maailmancupissa myös kaudella 2018–2019. Ranta saavutti ampumahiihdon nuorten maailmanmestaruuskilpailuissa 2019 6. sijan pikakilpailussa. Nuorten euroopanmestaruuskilpailuissa Rannan paras sijoitus oli takaa-ajon 4. sija. Ranta valittiin Suomen joukkueeseen ampumahiihdon maailmanmestaruuskilpailuihin 2019, jossa Ranta kilpaili miesten viestin avausosuuden. Hänen paras maailmancup sijoitus on 38. takaa-ajosta kaudella 2021-2022 Kontiolahdella. Samaa sijoitusta Ranta sivusi Otepäässä pikakilpailussa samalla kaudella.
Rosporden
Rosporden on kunta Finistèren departementissa Bretagnen hallintoalueella Ranskassa. Kunnassa oli 6 441 asukasta vuoden 1999 väestönlaskennassa. Rospordenin pinta-ala on 57 neliökilometriä.
Kotiteollisuus (täsmennyssivu)
Kotiteollisuus tarkoittaa seuraavia asioita:
Santeri Kannisto
thumb|Päivi ja Santeri Kannisto (2006) Santeri Kannisto (s. 29. maaliskuuta 1970) on suomalainen it-ammattilainen, joka on toiminut avoimen lähdekoodin ja vapaiden ohjelmistojen puolestapuhujana. Hän vaikutti Suomen IT-elämässä vuosina 1991–2004. Kannisto perusti ja johti avoimeen lähdekoodiin erikoistunutta SOT Oy Suomen Ohjelmistotyö Ab:tä. SOT tunnettiin SOT Linux ja SOT Office -tuotteista. Kannisto erosi yhtiön toimitusjohtajan tehtävistä lokakuussa 2004. Joulukuussa 2006 Kannisto myi osakkeensa DI Wille Kuutille, joka jatkaa SOT:n uutena yrittäjänä.
Ruonalan koulu
thumb Ruonalan koulu on peruskoulu Kotkassa Ruonalan kaupunginosassa. Koulussa toimivat vuosiluokat 1–5 ja sen oppilasmäärä on noin 200 (2013).
Lähteet
60.47967°N, 26.86981°W
Kaikki rakkauteni
Kaikki rakkauteni on suomalaisen Profil-yhtyeen ainoaksi jäänyt albumi, joka julkaistiin vuonna 1974. Ensimmäisen CD-painoksen levystä julkaisi Rocket Records 27. tammikuuta 2010.
Albumi sisältää The Beatles -covereita. Nimikappaleen ”Kaikki rakkauteni” ovat levyttäneet myös mm. Eero ja Jussi, Danny ja Kai Hyttinen.
Abraham Maslow
Abraham Harold Maslow (1. huhtikuuta 1908 New York, New York, Yhdysvallat – 8. kesäkuuta 1970 Menlo Park, Kalifornia, Yhdysvallat) oli yhdysvaltalainen psykologi, joka oli kehittämässä niin sanottua humanistista psykologiaa. Maslow halusi löytää ihmistoiminnan taustalla olevan motivaation ja esitti niin sanotun tarvehierarkian, jonka pohjalla on fysiologiset tarpeet ja huipulla itsensä toteuttamisen tarve.
Nuoruus ja opiskelu
Maslow syntyi Brooklynissä huhtikuussa 1908. Hän oli Samuel ja Rose (Schilofsky) Maslow’n seitsenlapsisen perheen ensimmäinen lapsi. Vanhemmat olivat Venäjältä muuttaneita juutalaisia. Abraham oli yksinäinen lapsi, ja hänen perheensä oli onneton. Maslow muisteli myöhemmin, että hän tunsi vihaa ja vihamielisyyttä isäänsä kohtaan, joka joi, tappeli ja kävi naisissa, mutta hänen suhde äitiinsä oli paljon huonompi. Maslow’n itsensä mukaan kaikilla hänen psykologisilla tutkimuksillaan on juurensa siitä vihasta ja inhosta, jota hän koki kaikkea hänen äitinsä edustamaa kohtaan.
Ura
Wisconsinin yliopistossa Maslow pääsi kokeellisen psykologian huippunimen Harry Harlow’n tohtoriopiskelijaksi. Tohtoriksi Maslow väitteli vuonna 1934 ja jäi sen jälkeen opettamaan Wisconsiniin. Hän lähti 1935 Carnegie-stipendin turvin Columbian yliopistoon, missä hän oli noin 18 kuukauden ajan ja työskenteli Edward Thorndiken kanssa.
Thorndike antoi Maslow’lle luvan tutkia ihmisen seksuaalisuutta. Hän oli tutkijana Brooklyn Collegessa 1937–1951, ja vuosien 1937–1942 aikana hän julkaisi useita artikkeleita naisen seksuaalisuudesta. Tutkimustensa lisäksi Maslow toimi Brooklyn Collegessa päätoimisena opettajana. Brooklynissä hän pyrki ensimmäisen kerran inhimillistämään psykologiaa, mutta hänen teoriansa hylättiin, koska niitä pidettiin liian omalaatuisina ja ne olivat turhan kaukana psykologian valtavirran behaviorismista.
Maslow sai sydänkohtauksen 1947 ja joutui sairauslomalle. Toivuttuaan hän palasi 1949 Brooklyniin, jossa vietti vuoteen 1951, jolloin lähti Brandeisin yliopistoon. Siellä hän toimi psykologian osaston puheenjohtajana. Brandeisissa Maslow pystyi hoimaan teoriaansa ja julkaisi niistä suosittuja kirjoja. Merkittävimmät olivat Motivation and Personality (1954) ja Toward a Psychology of Being (1962).
Maslow valittiin heinäkuussa 1966 American Psychological Associationin puheenjohtajaksi. Heikkenevän terveytensä takia hän jätti opetustyöt 1968. Saga Administrative Corporation tarjosi hänelle pian tämän jälkeen stipendin, jonka hän otti vastaan. Maslow oli tyytyväinen uuteen asemaansa. Hän kuoli pari vuotta myöhemmin, 8. heinäkuuta 1970 saatuaan sydänkohtauksen hölkkälenkillä.
Yksityiselämä
Maslow meni 31. joulukuuta 1928 naimisiin serkkunsa Bertha Goodmanin kanssa. Bertha oli ollut hänen pitkäaikainen rakkaansa, ja he olivat naimisissa Maslow’n kuolemaa saakka. He saivat kaksi tytärtä, Annin ja Ellenin.
Tutkimukset ja vaikutus
thumb|Maslow’n tarvehierarkia. Maslow koki, että psykologia oli aiemmin keskittynyt vain ihmisen kielteisiin ja eläimellisiin piirteisiin, ja hän uskoi pystyvänsä tekemään teorian ihmisen motivaatiosta. Merkittävimmissä töissään Motivation and Personality ja Toward a Psychology of Being Maslow väitti, että jokaisella henkilöllä on niin sanottu tarvehierarkia, joka alkaa fysiologisista perustarpeista ja päättyy itsensä toteuttamisen tarpeeseen. Ihminen pystyy nousemaan korkeamman tarpeen tasolla vain, jos sitä alempana olevan tarpeen tasot ovat tyydytetty. Maslow’n mukaan hierarkian alimmalla tasolla ovat ruoka, juoma ja seksuaalisuus. Toisella tasolla ovat turvallisuuteen liittyvät tarpeet, sen yläpuolella sosiaaliset tarpeet ja vasta sitten itsensä toteuttamisen tarpeet.
Maslow’n arvostamat antropologi Ruth Benedict ja hahmopsykologi Max Wertheimer olivat hänen mallihenkilöitään itsensä toteuttamisesta. Heidän lisäkseen Maslow tutki muun muassa fyysikko Albert Einsteinia, ihmisoikeusaktivisti Eleanor Rooseveltia ja tieteilijä George Washington Carveria. Hän yleisti heidän pohjaltaan, että itseänsä toteuttavat henkilöt pystyvät keskittymään ulkopuolisiin ongelmaan, heillä on selvempi näkemys totuudesta sekä ovat spontaaneja ja luovia.
Monet psykologit ennen Maslow’ta olivat keskittyneet lähinnä poikkeavuuksiin ja sairauksiin, mutta Maslow halusi tietää, mitkä tekijät vaikuttivat positiiviseen mielenterveyteen. Hän olikin niin sanotun humanistisen psykologian perustajia.
Kerberos
thumb|250px|Kerberos. [[Gustave Dorén kaiverrus.]] Kerberos (, "ker berethrou", 'kuopan hirviö' tai 'kuopan demoni') on Kreikan mytologiassa koira, joka vartioi Haadeen eli manalan porttia. Kerberos esiintyy jo Homeroksen runoissa – tosin ainoastaan vahtikoirana ilman nimeä. Pausanias tosin kertoo, että eräiden tahojen mukaan kyseessä olisikin ollut manalan vahtikoirana tunnettu valtava käärme mutta Homeros ei kuvauksessaan ota mitään kantaa olennon ulkomuotoon.
Kerberoksen tehtävänä oli päästää ainoastaan kuolleiden haamut sisään manalaan ja estää niitä pääsemästä sieltä pois. Kerberoksella on Hesiodoksen Jumalten synty -teoksen mukaan 50 päätä, mutta myöhemmät runoilijat kertoivat päiden määräksi kolme. Sillä oli lohikäärme häntänään, ja sen harja koostui joukosta käärmeitä. Nuoremmissa kertomuksissa Kerberos kuvataan sata- tai monipäiseksi. Joissakin taas Kerberoksella on kolme tai yksi lohikäärmeen häntää, joissa on terävät ja pelottavat piikit. Kerberos oli Ekhidnan ja Typhonin jälkeläinen, ja siten Khimairan ja Orthoksen veli.
Herakleen kahdestoista urotyö
Herakleen kahdestoista ja viimeinen urotyö, jonka Eurystheus oli tälle määrännyt, vei Herakleen sieppaamaan Kerberoksen. Hän lähti Eleusiihin tutustuakseen Eleusiin mysteeriin, jotta hän voisi oppia tietämään, kuinka päästä Manalaan ja sieltä takaisin, mutta ensin hänen täytyi puhdistautua kentaurien surmaamisesta. Vihkiydyttyään mysteeriin hän löysi Haadeen luolan suuaukon Tainarumista ja astui alas sisäänkäynnistä.
Heti haadeen porttien läheltä hän löysi Theseuksen ja Peirithooksen sidottuina. Näiden ojentaessa kätensä Herakles sai Theseuksen pelastettua, mutta kun hän yritti nostaa Peirithoosta, maa järkkyi ja yritys jäi kesken. Toisen version mukaan Herakles sai pelastettua molemmat maan pinnalle Hadeksen vaimon, Persefonen avustuksella. Seuraavaksi hän vieritti Askalafoksen kiven syrjään ja jatkoi tappamalla Haadeksen karjasta eläimen antaakseen sieluille verta.
Kun Herakles pyysi Kerberosta Haadeelta, tämä lupasi sen hänelle, jos hän pystyisi pitämään sen kurissa ilman aseita. Niin Herakles paini koiran kanssa ja piti sitä aloillaan, kunnes se talttui, ja raahasi koiran sitten Eurystheuksen palatsiin. Tehtävänsä suoritettuaan Herakles palautti Kerberoksen takaisin isännälleen Haadeeseen.
Myrkyllisten leinikkikasvien kerrotaan saaneen alkunsa Kerberoksen kuolasta, jota sen suusta valui Herakleen urotyön aikana.
Jean-Claude Gaudin
thumb|220px|Jean-Claude Gaudin Jean-Claude Gaudin (s. 8. lokakuuta 1939) on ranskalainen Union pour un Mouvement Populaire -puolueen poliitikko. Hän voitti paikan Ranskan kansalliskokouksessa ensimmäistä kertaa vuonna 1978 ja tuli valituksi senaattiin 1989.
Gaudin kuuluu yhä senaattiin ja on tällä hetkellä sen varapuheenjohtaja. Hän on myös toiminut vuodesta 1995 Marseillen pormestarina.
Gaudin sai 14. heinäkuuta 1997 Kunnialegioonan ritarin arvon. Jacques Chirac nimitti hänet saman vuoden marraskuussa Ranskan maahanmuutto- sekä kaupunki- ja aluesuunnitteluministeriksi.
Juha Helin
Juha Kyösti Sakari Helin (s. 4. tammikuuta 1954 Kemi) on suomalainen entinen jalkapalloilija.
Puolustajana pelannut 197-senttinen Helin edusti Suomea 24 A-maaottelussa ja teki niissä yhden maalin.
Bill Roycroft
James William George "Bill" Roycroft (s. 17. maaliskuuta 1915, Flowerdale – 29. toukokuuta 2011, Camperdown) oli esteratsastaja ja olympiavoittaja.
Juha Helin
Helin pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa. Hän oli jokaisessa Suomen kolmessa olympiaottelussa avauskokoonpanossa. Helin valittiin ennen olympiaturnausta Suomen MM-karsintaottelun kokoonpanoon Bulgariaa vastaan, mutta hän olisi menettänyt olympiakisojen edustusoikeutensa. Tästä syystä valmennusjohto peruutti Helinin valinnan. Olympiaturnauksen jälkeen Suomen manageri Esko Malm kehui Helinin peliesityksiä yhdeksi joukkueen parhaimmista. Olympiaturnauksen jälkeen Helin valittiin Suomen kokoonpanoon Norjaa vastaan pelattuun PM-turnauksen otteluun, mutta hän jäi selkäkipujen takia pois ottelusta.
Bill Roycroft
Roycroft edusti maataan viisissä olympialaisissa 1960-1976. Roomassa 1960 hän loukkaantui pudottuaan hevosen selästä ja joutui sairaalaan. Roycroft tiesi, että hänen joukkueensa hylättäisiin, jos hän jäisi kisasta pois. Niinpä hän jätti sairaalavuoteen seuraavana päivänä ja auttoi joukkueensa voittamaan olympiakultaa. Joukkuepronssia Roycroft sai vuosien 1968 ja 1976 kisoista.
Juha Helin
Valkeakosken Hakan joukkueessa Helin voitti Suomen mestaruuden ja Suomen Cupin vuonna 1977.
Hakan lisäksi hän edusti SM-sarjassa Rovaniemen Palloseuraa. Helin siirtyi Hakasta RoPSiin kauden 1980 päätteeksi.
Bill Roycroft
Roycroft kuoli 96-vuotiaana 29. toukokuuta 2011. Kuolemansa myötä hänestä tuli Australian vanhimmaksi elänyt olympiavoittaja.
Soi-tin-me-not
Soi-tin-me-not on Soitinmenot-televisiosarjan pohjalta tehty studioalbumi, joka sisältää sarjassa esitettyjä kappaleita. Soitinmenot -sarjan lauluja julkaistiin lisää albumeilla Uffaffaa! ja Hui-Hai.
Albumi julkaistiin MTV:n toimesta vinyylilevynä ja C-kasettina vuonna 1986.
Kappaleet
Kaikki kappaleet säveltänyt ja sovittanut Aarno Raninen, sävellykset salanimellä George Romain ja sanoittanut Pertti Reponen salanimellä Alan Dorkin.
B-puoli
Vinyylilevyn takakannessa on Pertti "Pertsa" Reposen kirjoittama teksti:
Lila Abu-Lughod
Lila Abu-Lughod (s. 1952) on palestiinalais-amerikkalainen antropologi. Hän on yhteiskuntatieteiden professori Columbian yliopiston antropologian laitoksella New Yorkissa. Hän on erikoistunut etnografiseen tutkimukseen arabimaailmassa. Hänen kirjansa käsittelevät muun muassa feminististä antropologiaa, median ja nationalismin suhdetta, sekä muistin politiikkaa.
Varhainen elämä ja koulutus
Abu-Lughodin isä oli merkittävä palestiinalainen akateemikko Ibrahim Abu-Lughod. Hänen äitinsä, Janet Abu-Lughod, oli johtava yhdysvaltalainen kaupunkisosiologi. Abu-Lughod valmistui Carleton Collegesta vuonna 1974 ja väitteli tohtoriksi Harvardin yliopistosta vuonna 1984.
Ura
1970–1980-luvuilla hän asui kaksi vuotta Awlad 'Ali -beduiiniheimon parissa Egyptissä. Tämän kenttätyön pohjalta hän kirjoitti kaksi ensimmäistä teostaan Veiled Sentiments: Honor and Poetry in a Bedouin Society sekä Writing Women's Worlds.
Abu-Lughodin vuonna 2013 julkaistu kirja Do Muslim Women need Saving? käsitteli musliminaisista länsimaissa tuotettua kuvaa. Hänen mukaansa puhe pelastamista tarvitsevista, sorretuista musliminaisista oli liian yksinkertaistava. Kirja argumentoi, että yksin uskonnolla ei pystytä selittämään sukupuolten epätasa-arvoa islamilaisissa maissa. Uskontoa enemmän vaikuttavat köyhyyden ja autoritaarisuuden kaltaiset globaalit kysymykset.
Kartio (sukunimi)
Kartio on suomenkielinen sukunimi:
Kerrostulivuori
thumb|300px|Kerrostulivuoren rakenne thumb|right|300px|[[St. Helens (vuori)|St. Helens — kerrostulivuori Washingtonin osavaltiossa Yhdysvalloissa — päivää ennen purkautumistaan 17. toukokuuta 1980.]] thumb|right|300px|[[Nasan kuvaama kerrostulivuori Sarytšev, 12. kesäkuuta 2009.]]
Kerrostulivuori on jyrkkärinteinen tulivuoren tyyppi, joka koostuu vuorottelevista laava- ja tuhkakerroksista. Rinteillä esiintyy yleensä myös kapeita laavan täyttämiä purkausaukkoja. Juoksevan basalttilaavan purkauksesta syntyy laakea kilpitulivuori, kun taas kerrostulivuori syntyy, kun hidasliikkeisempi laava jähmettyy tulivuoren rinteellä.
Monet kerrostulivuoret ovat muodostuneet jopa tuhansien vuosien aikana syntyneestä purkausmateriaalista. Kerrostulivuoria on litosfäärilaattojen alityöntövyöhykkeillä, missä merellinen laatta työntyy toisen laatan alle. Koska kerrostulivuorten lava on sitkasta, ne purkautuvat räjähdysmäisesti ja vapauttavat laavan lisäksi kaasuja, tuhkaa ja vulkaanisia pommeja.
Piirteet
Tyypillisesti kerrostulivuoret ovat nimensä mukaisesti rakentuneet kerroksittain, ja vuoren muodostumiseen on mennyt jopa tuhansia vuosia. Rinteillä on kerrostunut pyroklastista materiaalia, kuten laavaa, hohkakiveä, vulkaanista tuhkaa ja tefraa, ja jokainen purkaus kasaa lisää materiaalia rinteille. Kerrostulivuoret ovat jyrkkärinteisiä, koska niistä purkautuva laava on sitkasta eikä virtaa kovinkaan pitkälle kraatterista.
Kerrostulivuorten magma on felsistä eli siinä on paljon silikaattimineraaleja, kuten ryoliittia, andesiittia ja dasiittia. Tyypillinen kivityyppi on andesiitti, mutta kivi voi vaihdella basalttisesta ryoliittiseen. Merelliset kerrostulivuoret ovat usein mantereisista poiketen mafisia.
Muodostuminen ja sijainti
Kerrostulivuoria on erityisesti alityöntövyöhykkeillä, joissa merellinen litosfäärilaatta työntyy toisen laatan alle. Kun merellinen laatta syöksyy syvemmälle, sen lämpötila ja paine kasvaa. Jossain vaiheessa huokoiseen basalttiin ja mineraaleihin jäänyt vesi vapautuu, mikä alentaa vaipan kiviaineksen sulamispistettä. Sulasta kivestä tulee magmaa, joka alkaa nousta, sillä sen tiheys on pienempi kuin kiinteällä kivellä. Magman noustessa sen paine pienenee, minkä seurauksena räjähdysherkät yhdisteet alkavat vapautuvat. Lopulta magma aukaisee itselleen kanavan maan pinnalle ja purkautuu räjähdysmäisesti.
Kerrostulivuoria on ympäri maailmaa, mutta erityisen paljon niitä on niin sanotulla Tyynenmeren tulirenkaalla. Amerikassa tähän kuuluvat muun muassa Aleuttien saariston, Kaskadien ja Andien kerrostulivuoret.
Purkaukset
Kerrostulivuorten purkaukset ovat usein yhtäkkisiä ja räjähdysmäisiä, koska niiden magma on niin sitkasta, ettei se muodosta laavavirtoja. Räjähdyspurkauksessa vapautuu kaasuja, tuhkaa ja vulkaanisia pommeja, jotka voivat olla jopa linja-auton suuruisia. Kaikista suurimpiin Plinius-tyypin purkauksiin liittyy usein myös pyroklastisia virtoja, joissa tulivuoren rinnettä pitkin virtaa suurella nopeudella kuumaa vulkaanista materiaalia ja kaasvuja. Kerrostulivuorten purkauksissa voi syntyä myös lahareita, kun vesi sekoittuu vulkaaniseen materiaaliin.
Kerrostulivuoret purkautuvat huomattavasti epäsäännöllisemmin kuin kilpitulivuoret, ja purkausten välillä voi olla satoja vuosia.
Beeta-levy
thumb|right|250px|Vastakkaissuuntainen beeta-levy Tässä kuvataan kahden polypeptidiketjun välille muodostunutta vastakkaissuuntaista beeta-levyrakennetta. [[Hiili|Hiilet ovat mustia, hapet punaisia, typet sinisiä ja vedyt harmaita palloja. Vetysidosten muodostuminen on merkitty katkoviivoilla eri peptidiketjujen eri aminohappojen peptidisidosten karbonyyliryhmien happiatomien ja aminoryhmien vetyatomien välille.]] Beeta-levyt (β-levyt) eli beeta-laskokset (β-laskokset) ovat alfa-kierteen ohella tärkeimpiä proteiinien sekundaarirakenteita. Beeta-levyissä polypeptidiketjut ovat asettuneet rinnakkain, ja niitä sitovat toisiinsa peptidisidosten väliset vetysidokset. Beeta-levyrakenteeseen osallistuvat polypeptidiketjut voivat asettua rinnakkain samansuuntaisesti tai vastakkaissuuntaisesti.
Logic
Sir Robert Bryson Hall II (taiteilijanimi Logic, s. 22. tammikuuta 1990 Rockville, Maryland) on yhdysvaltalainen rap-artisti, laulaja, lauluntekijä sekä tuottaja. Hän syntyi valkoihoiselle äidille ja afroamerikkalaiselle isälle. Gaitherburgissa, Marylandissa kasvaneen Logicin kiinnostus musiikkiin kehittyi teininä, ja musiikkiura sai alkunsa vuoden 2009 alussa hänen julkaistua mixtapen Logic: The Mixtape. Logicin alkuperäinen artistinimi oli Psychological. Hänen ensimmäinen studioalbminsa Under Pressure ilmestyi vuonna 2014. Logic julkaisi maaliskuussa vuonna 2019 ensimmäisen novellinsa ”Supermarket”. Kesällä 2020 Logic ilmoitti jäävänsä eläkkeelle "No Pressure" (2020) albumin julkaisun jälkeen. Keväällä 2021 Logic julkaisi YouTube-kanavalleen yllätyskappaleensa "Tired in Malibu", jonka myötä hän alkoi suunnitella paluutaan musiikin pariin. 18. kesäkuuta 2021 hän julkaisi kappaleen "Intro" jonka yhteydessä Logic ilmoittaa "tulleensa takaisin".
Heliostaatti
Heliostaatti on kirkkaiden taivaankappaleiden havaitsemiseen kehitetty kaukoputkijärjestelmä, jonka pitkäpolttoväliseen kaukoputkeen johdetaan valo seurantakoneiston ohjaamien peilien avulla.
Teuvo Vilen
Teuvo Veli-Pekka Vilen (s. 26. marraskuuta 1953 Valkeakoski) on entinen suomalainen jalkapalloilija.
Puolustajana pelannut 175-senttinen Vilen edusti Suomea 10 A-maaottelussa. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.
Valkeakosken Hakan joukkueessa Vilen voitti Suomen mestaruuden vuonna 1977 sekä Suomen Cupin vuosina 1977, 1982 ja 1985. Hän pelasi urallaan 283 SM-sarjaottelua vuosina 1972–1986 ja teki niissä kuusi maalia. Pelaajauransa jälkeen hän on toiminut Valkeakosken Koskenpoikien ja Hakan valmentajana.
Paranoid Android
Paranoid Android on Radioheadin kappale yhtyeen kolmannelta albumilta, OK Computerilta. Se on yli kuuden minuutin pituinen ja yhtyeen pisin albumilla julkaistu kappale; vain singlenä julkaistu "Supercollider" on vielä pidempi (7:02). "Paranoid Android" oli ensimmäinen single albumilta OK Computer.
Kappale on nauhoitettu näyttelijä Jane Seymourin kartanossa, ja Yorke oli varma, että talossa kummitteli. Yhtyeen jäsenet ovat verranneet kappaletta The Beatlesin kappaleisiin.
Kappale sijoittui sijalle 256 Rolling Stone -lehden listalla "500 kaikkien aikojen parasta kappaletta". Elokuussa 2006, Q-lehden lukijat äänestivät sen vastaavalla listalla sijalle 10. Myös kappaleen kitarasoolo on arvostettu, se oli sijalla 34 Guitar World -lehden lukijoiden listalla "100 parasta kitarasooloa"
"Paranoid Androidin" huhuttiin kehittyneen "14-minuuttisesta, pitkän urkusoolon sisältämästä kappaleesta", lyhyemmäksi albumiversioksi kesän 1996 kiertueen aikana.
Saint-Pol-de-Léon
thumb|250px|Saint-Pol-de-Léonin katedraali Saint-Pol-de-Léon on kunta Finistèren departementissa Bretagnen hallintoalueella Ranskassa. Kunnassa oli 7 121 asukasta vuoden 1999 väestönlaskennassa. Saint-Pol-de-Léonin pinta-ala on 23 neliökilometriä.
Paranoid Android
Musiikkivideo
200px|left|thumb|Yhtyeen jäsenien sarjakuvaversiot esiintyivät "Paranoid Androidin" musiikkivideolla.
Kappaleen musiikkivideon on ohjannut Magnus Carlsson. Yhtyeen jäsenet ovat ruotsalaisen Carlssonin animaatio-ohjelman Robinin faneja ja pyysivät tätä tekemään musiikkivideon kappaleelle. Video on animoitu, ja se sisältää hieman huonostikäyttäytyvän Robinin ja hänen ystävänsä tapaamassa kurjia EU-edustajia ja kiusaamassa pubin asiakkaita, kaksi nahkaan pukeutunutta suutelevaa miestä, narkomaanin, häiriintyneen liikemiehen, merenneitoja ja Robinin pelastaneen enkelin, joka pelaa pingistä. Yhtye esiintyy videossa baarissa, jossa he istuvat juomassa ja katselevat miestä, jonka navasta on tulossa pää samalla kun hän tanssii yhtyeen jäsenien pöydällä. Vaikka single ei saanut paljon radiosoittoa pituutensa takia, MTV esitti videota paljon. Televisiossa esitetty versio videosta oli kuitenkin usein sensuroitu.
Alberto Gonzales
Varhainen elämä
Gonzales syntyi San Antoniossa, Texasissa. Hänen isovanhempansa olivat saapuneet Yhdysvaltoihin siirtolaisina Meksikosta.
Ura juristina
Hän opiskeli juristiksi Harvardissa. Hän toimi asianajajana vuosina 1982–1994. Vuonna 1994 hän nousi silloisen Texasin kuvernöörin George W. Bushin neuvonantajaksi ja edelleen 1997 osavaltion sisäministeriksi ja vuonna 1999 Texasin korkeimpaan oikeuteen.
Oikeusministerinä
pienoiskuva|vasen|Presidentti George W. Bush ilmoitti nimittävänsä Gonzalesin oikeusministeriksi 10. marraskuuta 2004. 10. marraskuuta 2004 ilmoitettiin, että Gonzales seuraisi John Ashcroftia oikeusministerinä Bushin toisella kaudella. Gonzalesin nimitys vahvistettiin senaatissa seuraavan vuoden helmikuussa. Gonzalesista tuli näin korkeimpaan valtion virkaan siihen mennessä nimetty latinalaisamerikkalaisen taustan omannut henkilö.
Pyhä Sixtus II
Pyhä Sixtus II (n. 215–6. elokuuta 258) oli paavina 30. elokuuta 257 – 6. elokuuta 258. Hän koki marttyyrikuoleman Rooman keisarin Valerianuksen vainoissa.
Alberto Gonzales
Oikeusministerinä
Gonzalesin näkemykset liittyen niin sanottuun terrorisminvastaiseen sotaan ovat olleet kiistanalaisia. Gonzales on haastanut Geneven sopimusten pätevyyden tietyissä tapauksissa. Gonzales on myös puolustanut Patriot Act -lakia, jonka on väitetty loukkaavan kansalaisoikeuksia. Tammikuussa 2007 Gonzales totesi senaatin komitealle, ettei Yhdysvaltain perustuslaki takaa habeas corpus -oikeutta. Republikaanisenaattori Arlen Specter ihmetteli tulkintaa, sillä Yhdysvaltain perustuslaissa kielletään nimenomaan ottamasta habeas corpus -oikeutta pois paitsi kapinassa ja maahanhyökkäyksessä. Gonzales vastasi, että perustuslaki ei anna tai takaa jokaiselle habeas corpus -oikeutta, vaan vain kieltää poistaa sen kokonaan paitsi kapinassa ja maahanhyökkäyksessä. Hän siis ilmeisesti tarkoitti kieltoa jättää oikeus antamatta kokonaan kaikille ja samalla mahdollisuutta päättää kuka sitä oikeutta saa. Kuitenkin Yhdysvaltain perustuslaki takaa myös monet muut perusoikeudet kielteisessä sanamuodossa ja perustuslain toisessa kuin Gonzalesin siteeraamassa kohdassa monet habeas corpus -oikeuden ominaisuudet luetellaan myönteisessä sanamuodossa.
Joulukuussa 2006 Bushin hallinto päätti erottaa kahdeksan liittovaltion syyttäjää. Kriitikkojen mukaan erottamisten syyt olivat poliittisia. Yhdysvalloissa järjestettiin asian tiimoilta tutkimuksia ja kuulemistilaisuuksia alkuvuodesta 2007, mutta Gonzalesin roolista erottamisissa liikkui ristiriitaisia tietoja. Myös hänen lausuntojensa todenperäisyys asetettiin kyseenalaiseksi.
Pyhä Sixtus II
Liber Pontificalisin mukaan Sixtus oli syntyjään kreikkalainen. Hän korjasi Afrikan ja Idän kirkkojen välit, jotka hänen edeltäjänsä Stefanus I oli saanut katkeamaan.
Alberto Gonzales
Oikeusministerinä
Useat demokraattisen puolueen senaattorit vaativat Gonzalesin eroa. Näihin lukeutuvat muun muassa presidenttiehdokkaat Barack Obama ja Hillary Clinton. Myös republikaanit ovat arvostelleet Gonzalesin toimia, mutta vain harvat vaativat suoraan hänen eroaan.
Pyhä Sixtus II
Keisari Valerianuksen vainojen aikaan monet papit ja piispat menettivät henkensä. Sixtus II lukeutui ensimmäisten uhrien joukkoon. Hänet pidätettiin ollessaan toimittamassa messua katakombeissa, josta hänet raahattiin oikeuteen ja teloitettiin 6. elokuuta 258.
Alberto Gonzales
Oikeusministerinä
27. elokuuta 2007 Gonzales ilmoitti eroavansa oikeusministerin toimesta. Hän ei antanut mitään selitystään erolleen. Gonzales jätti virkansa 17. syyskuuta 2007.
Taikurin hattu
Taikurin hattu on Tove Janssonin kirjoittama muumikirja. Kirjan ruotsinkielinen alkuteos ilmestyi vuonna 1948 ja suomennos 1956. Kirjassa Muumipeikko ystävineen löytää Taikurin hatun.
Juoni
Muumipeikko, Nipsu ja Nuuskamuikkunen löytävät taikurin hatun vuorelta eräänä kevätaamuna herättyään juuri talviunilta. He tuovat sen Muumitaloon, mutta eivät tiedä, mitä siitä seuraa. Muumipappa sovittaa hattua, mutta se on liian iso. Sitten he alkavat käyttää sitä roskakorina.
Muumit syövät munia ja heittävät kuoret taikurin hattuun, jossa niistä tulee pilviä. He alkavat lennellä niillä. Muumit leikkivät kuurupiiloa, jolloin Muumipeikko piiloutuu taikurin hattuun ja muuttuu kummituseläimeksi. Hän ei muutu takaisin entiselleen, ennen kuin Muumimamma varmistuu siitä, että hän on Muumipeikko.
Muumipeikko keksii kostaa ilkeälle Muurahaiskorennolle (Muurahaisleijonalle) muuttamalla hänet taikurin hatulla. Muurahaiskorennosta tulee pieni siili. Muumimamma ja pappa päättävät hävittää taikurin hatun heittämällä sen jokeen.
Seuraavana yönä Nuuskamuikkunen ja Muumipeikko lähtevät salaiselle yövaellukselle, jolloin he löytävät taikurin hatun. He päättävät pitää sitä Nipsun luolassa.
Piisamirotta kyllästyy asumaan muumien luona ja muuttaa Nipsun luolaan. Hän panee irtohampaansa taikurin hattuun, jossa se muuttuu joksikin. (Kirjassa ei kerrota, miksi se muuttuu.) Kun muumit tulevat rannalle tuomaan Piisamirotalle huonekaluja tämän pyynnöstä, hän on kadonnut. Rannalta he löytävät sen sijaan veneen, jonka he kastavat Seikkailuksi.
Muumit ystävineen lähtevät Seikkailulla matkalle ja päätyvät hattivattien saareen. Hemuli, joka on keksinyt uudeksi harrastuksekseen kasvitieteilyn, joutuu hattivattien saartamaksi. Nuuskamuikkunen keksii kuitenkin keinon hätyyttää hattivatit pois Hemulin kimpusta. Rangaistukseksi ahdistelusta Hemuli vie hattivattien ilmapuntarin. Puntari osoittaa, että tulee valtava myrsky, joten muumit rakentavat teltan suojaksi. Yöllä hattivatit tulevat telttaan etsimään ilmapuntariaan ja teltta sortuu. Muumit nukkuvat loppuyön taivasalla. Seuraavana päivänä kaikki tekevät löytöjä saarelta, ja Niiskuneiti löytää puisen keulakuvan. Kaikki nämä löydöt mukanaan he lähtevät kotia kohti.
Hattu otetaan uudestaan Muumitaloon. Lapset menevät asumaan vähäksi aikaa Nipsun luolaan. He kalastavat suuren Mamelukin, jonka jälkeen he lähtevät kotiin. Heidän poissa ollessaan Muumitalosta on tullut viidakko, kun Muumimamma on taloa siivotessaan laittanut roskia hattuun. Aikanaan loistokas viidakko kuitenkin kuihtuu.
Eräänä päivänä Tiuhti ja Viuhti saapuvat Muumitaloon ja saavat sieltä majapaikan. Eräänä aamuna he sitten kertovat Hemulille (joka hoitaa heitä, koska ymmärtää heidän kieltään), että kauhea Mörkö ajaa heitä takaa. Sen jälkeen he laittavat eteiseen eräänlaisen hälytyssysteemin. Eräänä iltana Mörkö seisoo Muumitalon edessä. Myöhemmin he järjestävät oikeudenkäynnin Mörön sekä Tiuhdin ja Viuhdin välillä. Mörkö tulee hakemaan rubiininsa, mutta muumit eivät vielä siinä vaiheessa tiedä, että se on Tiuhdin ja Viuhdin matkalaukussa. Muumit asettautuvat syreenipensaiden katveeseen, jonne Mörkö saapuu. Muumit antavat Mörölle taikurin hatun rubiinin vastineeksi, eikä hattua enää sen jälkeen nähdä.
Kesä alkaa loppua ja Nuuskamuikkunen lähtee Muumilaaksosta. Muumimamman käsilaukku katoaa, ja alkaa suuri etsintä. Tiuhti ja Viuhti ovat ottaneet sen ja nukkuneet siinä, mutta päättävät palauttaa sen Muumimammalle. Löytymisen kunniaksi Muumimamma järjestää suuren juhlan, jossa Tiuhti ja Viuhti lopulta näyttävät kuningasrubiininsa. Samaan aikaan Kuussa taikuri näkee sen loisteen ja suuntaa Muumilaaksoon. Taikuri haluaa rubiinin Tiuhtilta ja Viuhtilta, mutta he haluavat pitää sen itse. Sitten taikuri alkaa toteuttaa muumilaaksolaisten toiveita. Tiuhti ja Viuhti toivovat toista kuningasrubiinia, ja Taikuri tekee heille kuningatarrubiinin. Taikuri lähtee Muumilaaksosta iloiten rubiinista, ja vähitellen Muumilaaksoon laskeutuu syksy.
Tarina muualla
Kirjaan perustuvat Muumilaakson tarinoita -animaatiosarjan jaksot 1–8 ja Muumien maailma -sarjan jaksot 1–15. Animaatiosarjassa Muumilaakso on myös hyödynnetty Taikurin hatun juonta useassa jaksossa, mutta tapahtumat on erotettu toisiinsa liittymättömiksi tarinoiksi.
Kirjasta on tehty myös vuosina 1996–1997 esitetty teatteriversio, jonka toteuttivat yhteistyössä Muumien ystävät -yhdistys ja Tampereen Teatteri. Näytelmän dramatisoi Annukka Kiuru ja ohjasi Lisbeth Nyström. Musiikin sävelsi Heikki Mäenpää.
Taidegraafikko Tuulikki Pietilä on tehnyt vuonna 1988 kolmiulotteisen muumikuvaelman Taikurin hattu, joka pohjautuu kirjan tapahtumiin. Teoksessa on esitetty kohtaus, jossa taikuri lähettää sauvallaan herkkupöydän Nuuskamuikkuselle. Kuvaelman toteutus aiheutti Pietilälle päänvaivaa, sillä pöytä piti saada pysymään ”ilmassa” taikurin kepin päässä. Tämä onnistui lopulta niin, että kävelykepin sisään sijoitettiin teräsjousi. Pöydän Pietilä valmisti kevyestä balsapuusta. Teos kuuluu Tampereella sijaitsevan Muumimuseon kokoelmaan.
Bibliophilos
Bibliophilos on Bibliofiilien seuran julkaisema aikakauslehti. Lehti on perustettu vuonna 1942. Se on suunnattu vanhasta kirjallisuudesta, bibliofiliasta, kirjahistoriasta ja kirjakulttuurin nykyilmiöistä kiinnostuneille.
Lehden ensimmäinen päätoimittaja oli E. J. Ellilä.
Chen Shui-bian
Chen Shui-bian (s. (virallisesti) 18. helmikuuta 1951, mutta arvellaan, että olisi syntynyt 12. lokakuuta 1950 ) oli Kiinan tasavallan presidentti (Mannerkiinalaisissa lähteissä "Taiwanin johtaja") vuodesta 2000 vuoteen 2008. Hän on myös Demokraattisen edistyspuolueen (DPP) puheenjohtaja. Puolue on perinteisesti ollut Taiwanin itsenäistymisen kannattaja.
Hän vannoi virkavalansa toiselle kaudelle presidenttinä 20. toukokuuta 2004. Maaliskuun 2008 presidentinvaaleissa Chen hävisi Guomindang-puolueen ehdokkaalle Ma Ying-jeoulle. Chen joutui jo presidenttikautensa loppupuolella useiden rikosepäilyjen kohteeksi ja hänet tuomittiin vuonna 2009 elinkautiseen vankeusrangaistukseen talousrikoksista.
Poliittisen uran alku
Chen on kotoisin köyhistä oloista, mutta oli hyvä oppilas, ja pääsi kansalliseen yliopistoon opiskelemaan lakia. Chen nousi kuuluisuuteen ensimmäisen kerran 1980 puolustaessaan Kaohsiungin demokratiamielenosoituksiin osallistuneita sotaoikeudessa. Kaikki syytetyt tuomittiin syyllisiksi, mutta Chen sai mainetta puolustuksestaan. Tapauksen jälkeen hän aktivoitui Tangwai-liikkeessä ja hänet valittiin Taipein kaupunginvaltuustoon 1981.
Chen tuomittiin 1985 kunnianloukkauksesta Neo-Formosa-lehdessä Guomindangia (GMD) edustavaa professori Elmer Fengia vastaan. Oikeusjutun aikana rekka-auto ajoi hänen vaimonsa Wu Shu-chenin yli, ja hän jäi jaloistaan halvaantuneeksi. Chen vietti kahdeksan kuukautta vankilassa.
Vuonna 1986 osa Tangwai-aktivisteista perusti Demokraattisen edistyspuolueen, joka oli virallisesti laiton, mutta sitä vastaan ei ryhdytty toimiin. Puolue laillistettiin 1991. Chen valittiin 1989 parlamenttiin. Hän jätti paikkansa 1994 pyrkiessään Taipein pormestariksi, mutta menetti paikkansa vuonna 1998 GMD:n Ma Ying-jeoulle.
Presidenttikausi
Chen valittiin presidentiksi 2000. Häntä olivat vastassa GMD:n Lien Chan ja itsenäinen ehdokas James Soong. Chen voitti 39 %:lla äänistä. Vaikka hän aiemmin tuki Taiwanin itsenäisyyttä, Chen muutti kantaansa virkaanastumispuheessa "neljällä eillä ja yhdellä ilman" (四不一沒有), jossa lupasi olla julistamatta itsenäisyyttä, muuttamatta kansallisia tasavallan nimeä, järjestämättä kansanäänestystä itsenäisyydestä tai muuttamatta doktriinia "erityisistä valtioiden välisistä suhteista" (特殊兩國論), jos Kiinan kansantasavalta ei hyökkää saarelle. "Ilman" tarkoitti, ettei Chen lakkauttanut Kansallisen yhdistymisen neuvostoa, ennen kuin 2006, vaikkei se tavannutkaan kertaakaan hänen virkakautensa aikana.
Chenin uudistukset esti GMD:n ja kahden muun puolueen "sininen koalitio", joka hallitsi parlamenttia. Chenin ensimmäisen kauden aikana pörssi menetti yli puolet kurssistaan ja työttömyys nousi.
Chenia ammuttiin vatsaan Tainanissa vaalikampanjan aikana perjantaina 19. maaliskuuta 2004. Seuraavana päivänä pidetyssä äänestyksessä hänet valittiin niukasti toiselle kaudelle. Hän sai 30 000 äänen enemmistön 12,9 miljoonasta äänestä. Molemmat hänen kansanäänestykseen alistamansa ehdotukset hylättiin. Hänen virkaanastumispäivänään oppositio osoitti mieltään Chenin valintaa vastaan. Kolme päivää ennen virkaanastumista Kansantasavallan Taiwanin asioiden toimisto antoi ns. 17. toukokuuta julistuksen, jossa syytti Chenia pyrkimyksestä itsenäisyyteen.
Joulukuussa 2004 antoi ehdotuksen valtion omistamien yhtiöiden, joiden nimessä oli "Kiinan", nimen muuttamiseksi muotoon "Taiwanin". Näitä olivat mm. China Airlines ja kansallinen öljy-yhtiö. Nimeämisen toteutus jäi kun Chenin tukijat hävisivät saman kuun parlamenttivaalit. Niiden jälkeen Chen jätti DPP:n johtajan paikan. Vuoden 2000 jälkeen DPP kävi läpi kuusi puhemiestä ja hallituksessa oli seitsemän vuoden aikana kuusi pääministeriä.
DPP:n hävittyä paikallisvaalit 2005 Chen kehotti kuuvuoden 2006 uudenvuodenpuheessaan DPP:tä keskustelemaan Kansallisen yhdistymisen neuvoston hajottamisesta ja 27. helmikuuta 2006 hän ilmoitti virallisesti sen lopettamisesta.
Toukokuun 2006 jälkeen Chen joutui osalliseksi useisiin korruptioskandaaleihin. Hänen vävynsä Chao Chien-ming joutui syytteeseen sisäpiirikaupoista ja kavalluksista. Oppositio syytti heinäkuussa myös Chenia vääristä matkalaskuista. Marraskuussa hänen vaimonsa ja kolme presidentinviraston jäsentä joutui syytteeseen valtion varojen varastamisesta. Syyskuussa häntä vastaan alettiin kerätä hänen eroaan vaativaa adressia ja noin 200 000 mielenosoittajaa vaati presidentin eroa presidentinpalatsin ulkopuolella.
Chen jätti presidentinviran toukokuussa 2008. Hänen seuraajakseen tuli kansallispuolue Guomindangin Ma Ying-jeou.
Tuomio talousrikoksista
Chen pidätettiin 12. marraskuuta 2008, ja häntä syytettiin kavalluksista, petoksista ja rahanpesusta. Kahdentoista syytetyn joukossa ovat Chenin vaimo, poika ja miniä. Hän vietti 32 päivää vankilassa, ennen kuin hänet vapautettiin takuita vastaan. Oikeus kuitenkin peruutti takuumahdollisuuden ja Chen palautettiin vankilaan 30. joulukuuta.
Chen tuomittiin syyskuussa 2009 korruptiosta ja talousrikoksista elinkautiseen vankeuteen ja yli neljän miljoonan euron sakkoihin. Chenin vaimo Wu Shu-chen sai myös elinkautisen vankeusrangaistuksen, ja hänen poikansa sekä miniänsä tuomittiin parin vuoden vankeuteen. Chen kutsuu itse oikeudenkäyntiä poliittiseksi. Hän myöntää nostaneensa rahaa valtion kassasta väärennetyillä kuiteilla, mutta väittää rahojen menneen salaisiin operaatioihin.
HAS Den Bosch
HAS Den Bosch on Alankomaissa 's-Hertogenboschissa sijaitseva korkeakoulu. Se on perustettu vuonna 1962. Opintolinjoina on erilaisia puutarhatalouteen viljelyyn, eläimiin, ruokaan ja liiketalouteen liittyviä koulutusohjelmia, joista osa opetetaan hollanniksi ja osa englanniksi. Koulu on Hollannin kärkikastiin kuuluvia puutarha-alan opetuksessa.
Luettelo Apulannan kappaleista
Tämä on luettelo suomalaisen rock-yhtyeen Apulannan kappaleista.
Sunijärvi
Sunijärvi voi tarkoittaa seuraavia maantieteellisiä kohteita:
Newportin torni
Newportin torni on Yhdysvalloissa Rhode Islandin Newportissa sijaitseva kivirakenteinen torni. Sitä pidetään yleisesti 1600-luvulla rakennetun tuulimyllyn osana, mutta tornin alkuperään liittyy myös paljon vaihtoehtoisista teorioita.
Rakenne ja ajoitus
Touro Parkin puistossa sijaitseva torni on halkaisijaltaan noin 7 metriä ja sen korkeus on 8,5 metriä. Torni on alun perin ollut valkoiseksi rapattu. Rhode Islandin ensimmäinen siirtomaa-aikainen kuvernööri Benedict Arnold mainitsee vuonna 1677 laaditussa testamentissaan kivisen tuulimyllyn, jonka on arveltu tarkoittavan juuri Newportin tornia.
Sen ikä määriteltiin ensimmäisen kerran vuonna 1848, jolloin tornin pääteltiin olevan 1640-luvulta, kuten myös Newportin vanhimpien talojen. Sata vuotta myöhemmin tehdyissä arkeologisissa kaivauksissa päädyttiin vastaavaan lopputulokseen. Vuonna 1992 tornin laastille suoritettiin radiohiiliajoitus Tanskassa ja Suomessa. Ajoituksen perusteella se on rakennettu vuosien 1635 ja 1698 välillä.
Vaihtoehtoiset teoriat
pienoiskuva|pysty|Englantilainen tuulimylly 1600-luvulta. Tornista on esitetty erilaisia väitteitä, joiden mukaan se olisi jopa vuosisatoja oletettua vanhempi ja sen olisivat rakentaneet Pohjois-Amerikassa ennen Kolumbusta vierailleet merenkävijät.
Muita tornin rakentajiksi väitettyjä ovat 1500-luvun alussa kadonneet portugalilaiset tutkimusmatkailijat Miguel ja Gaspar Corte-Real sekä 1300-luvun skottilaiset temppeliritarit, joita johti Orkneyn jaarli Henry Sinclair. Temppeliritareita on rakentajaksi väittänyt myös suomalainen rajatietokirjailija Jukka Nieminen.
Muumio (täsmennyssivu)
Muumio tarkoittaa esimerkiksi seuraavia asioita:
Arbella Ewing
Arbella Ewing (13. maaliskuuta 1894 – 22. maaliskuuta 2008) oli pitkäikäinen yhdysvaltalainen. Hän oli ennen kuolemaansa maailman kolmanneksi iäkkäin elossa oleva henkilö.
Ewing oli myös toiseksi vanhin elävä yhdysvaltalainen Edna Parkerin jälkeen. Hän syntyi Teksasissa ja kuoli juuri 114 vuotta täytettyään. Kuollessaan hän asui avustetusti kotiosavaltionsa pääkaupungissa Dallasissa.
Ewingin kuollessa häntä iäkkäämpiä olivat maailmalla ainoastaan vuonna 1893 syntyneet Edna Parker ja Maria de Jesus.
Manne (nimi)
Manne on suomalainen ja ruotsalainen miehen etunimi, joka on syntynyt lyhentymänä nimestä Immanuel tai Emanuel. Nimi on ollut käytössä Uudellamaalla jo 1400-luvulla, mutta suomalaiseen almanakkaan se lisättiin vasta vuonna 1964. Nimipäivää Mannet viettävät Suomessa 26. maaliskuuta. Ruotsin kalenterista Mannen nimipäivä poistettiin vuodesta 2001 alkaen.
Digi- ja väestötietoviraston mukaan Manne-nimisiä miehiä on Suomessa ollut vuoden 2019 loppuun mennessä hieman alle 840. Suosituimmillaan nimi oli 1920- ja 1930-luvuilla.
Oriketo
Oriketo on kaupunginosa Turun koillisosassa noin viisi kilometriä kaupungin keskustasta. Sen asukasluku oli 157 vuoden 2016 lopussa. Alueen vähäinen asukasluku selittyy sille sijoittuneella pienteollisuudella ja liiketiloilla. Orikedon asuinrakennuskanta koostuu lähinnä 1950-luvulla rakennetuista omakotitaloista.
Alueelle on sijoittunut monia rakennustarvike- ja autoalan yrityksiä. Monet kadunnimetkin ovat ajoneuvoaiheisia, kuten Autokatu, Hevoskatu, Kytkinkatu ja Kuormakatu.
Orikedolla sijaitsi Turun jätteenpolttolaitos, joka lopetti toimintansa vuoden 2014 lopussa.
Rehab Doll
Rehab Doll on grunge-yhtye Green Riverin viimeinen studioalbumi. Se julkaistiin kesäkuussa 1988 Sub Pop Recordsilla, vähän yhtyeen hajoamisen jälkeen. Albumi painettiin uudestaan yhdistettynä Dry As a Bone-EP:seen vuonna 1990 (mukana oli myös bonuskappaleita).
Vaikka yhtye käytännössä hajosi 1987, yhtyeen jäsenet päättivät tehdä albumin valmiiksi. Tuotanto oli valmis tammikuussa 1988.
Kappaleet
Kaikki kappaleet kirjoitti Green River, ellei toisin mainittu.
Manuela Fernández-Fojaco
Manuela Fernández-Fojaco (18. kesäkuuta 1895 – 6. tammikuuta 2009) oli pitkäikäinen espanjalainen. Hän oli kuollessaan maailman viidenneksi vanhin ja Euroopan vanhin ihminen.
Fernández-Fojaco syntyi Llamasissa, Asturiassa.
XLR-liitin
pienoiskuva|Kolminapaiset naaras- ja uros-XLR-liittimet.